CELEX: 62020TN0334
Language: lt
Date: 2020-05-29 00:00:00
Title: Byla T-334/20: 2020 m. gegužės 29 d. pareikštas ieškinys byloje KH / EIVT

27.7.2020   
            
            
               LT
            
            
               Europos Sąjungos oficialusis leidinys
            
            
               C 247/43
            
         
      2020 m. gegužės 29 d. pareikštas ieškinys byloje KH / EIVT
      
      (Byla T-334/20)
      (2020/C 247/59)
      Proceso kalba: prancūzų
      
         Šalys
      
      
         Ieškovė: KH, atstovaujama advokatės N. de Montigny
      
         Atsakovė: Europos išorės veiksmų tarnyba
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2019 m. liepos 24 d. sprendimą dar kartą paskirti ieškovę į buveinę, laikant, kad jos misijos laikotarpis yra tik nuo 2019 m. rugsėjo 1 d. iki gruodžio 31 d.,
               
            
                  —
               
               
                  panaikinti 2019 m. liepos 29 d. sprendimą atmesti pagalbos prašymą, užregistruotą numeriu [konfidencialu], kurį ieškovė pateikė 2019 m. kovo 29 d. dėl jos vadovės [konfidencialu] (1) psichologinio priekabiavimo prie jos,
               
            
                  —
               
               
                  panaikinti 2019 m. spalio 3 d. priimtą 2019 m. vertinimo ataskaitą (už 2018 m.), kurioje daroma išvada dėl nepakankamumo,
               
            
                  —
               
               
                  panaikinti 2019 m. lapkričio 4 d. sprendimą netaikyti automatinio priskyrimo prie aukštesnės pakopos dėl vertinimo ataskaitos dėl nepakankamumo,
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindų grupėmis.
      
                  1.
               
               
                  Dėl sprendimo iš naujo paskirti ieškovė nurodo tris pagrindus:
                  
                              —
                           
                           
                              pirmasis pagrindas grindžiamas rūpestingumo pareigos ir gero administravimo pareigos pažeidimu,
                           
                        
                              —
                           
                           
                              antrasis pagrindas grindžiamas teisės būti išklausytam neveiksmingumu,
                           
                        
                              —
                           
                           
                              trečiasis pagrindas grindžiamas teisės klaida, padaryta 2019 m. balandžio 2 d. rašto motyvuose.
                           
                        
            
                  2.
               
               
                  Dėl sprendimo atmesti jos pagalbos prašymą ieškovė nurodo penkis pagrindus:
                  
                              —
                           
                           
                              pirmasis pagrindas grindžiamas pagalbos pareigos pažeidimu,
                           
                        
                              —
                           
                           
                              antrasis pagrindas grindžiamas Europos Sąjungos pareigūnų tarnybos nuostatų (toliau – Pareigūnų tarnybos nuostatai) 12a straipsnio pažeidimu;
                           
                        
                              —
                           
                           
                              trečiasis pagrindas grindžiamas Pareigūnų tarnybos nuostatų 12a straipsnio klaidingu aiškinimu ir teisės klaida,
                           
                        
                              —
                           
                           
                              ketvirtasis pagrindas grindžiamas teisės būti veiksmingai išklausytam pažeidimu,
                           
                        
                              —
                           
                           
                              penktasis pagrindas grindžiamas akivaizdžia pateiktų įrodymų vertinimo klaida.
                           
                        
            
                  3.
               
               
                  Dėl vertinimo ataskaitos ieškovė nurodo keturis pagrindus:
                  
                              —
                           
                           
                              pirmasis pagrindas grindžiamas EIVT pozicijos prieštaringumais,
                           
                        
                              —
                           
                           
                              antrasis pagrindas grindžiamas nešališkumo ir neutralumo pareigų pažeidimu,
                           
                        
                              —
                           
                           
                              trečiasis pagrindas grindžiamas pagalbos, rūpestingumo ir gero administravimo pareigų pažeidimu,
                           
                        
                              —
                           
                           
                              ketvirtasis pagrindas grindžiamas motyvų nepateikimu ir teisės į gynybą pažeidimu.
                           
                        
            
         (1)  Konfidencialūs duomenys neskelbiami.